《秋雨偶然作 其三》
清代·钱仪吉

古人去已远，风采托简编。所托良可危，至喻闻轮扁。

深思出窾却，历历宛在前。事外观所尚，遗音若相宣。

青山骨任朽，神理终绵绵。长风知兰芬，烈火知玉坚。

贞居守穷巷，迹绝无炊烟。沈沈秋雨中，此意谁当传。

作者简介：（1783—1850）浙江嘉兴人，初名逵吉，字衍石，一字蔼人，号心壶。嘉庆十三年进士，授户部主事，官至工科给事中。后主讲广东学海堂、河南大梁书院多年。长于史学。撰《晋兵志》，辑清人碑表状志为《碑传集》，另有从弟钱泰吉，字警石，世有“嘉兴二石”之称。《衍石斋记事稿》等。